***Arvoisa työnantaja***

Liiketoiminnan perustutkinnon opiskelija hakee yritykseenne työpaikalla järjestettävän koulutuksen jaksolle.

**Työssäolopäivät ja työaika**

Opiskelija on työpaikalla koulupäivinä maanantaista perjantaihin

**ti 11.4.2023 – ke 31.5.2023**

Työaika on **37,5 tuntia viikossa, 7,5 h/pv**. Työnantaja ja opiskelija voivat sopia, että opiskelija on muulloinkin kuin koulupäivinä töissä ja saa vastaavasti vapaata muuna ajankohtana.

Koulutussopimuksen mukainen työpaikalla järjestettävä koulutus on palkatonta. Opiskelija ei saa kuitenkaan korvata varsinaista työntekijää yrityksessä.

Opiskelija pitää työpaikalla järjestettävästä koulutuksesta oppimispäiväkirjaa Wilmaan.

**Opiskelijan poissaolot**

Opiskelijan oman tai hänen lapsensa sairauden aiheuttamat poissaolot tulee todistaa työpaikan sääntöjä ja käytänteitä noudattaen.Yhteensä yli viisi päivää kestävät poissaolot on korvattava.

**Tavoitteet** Työpaikalla järjestettävän koulutuksen ammatillisina sisältöinä ja tavoitteina ovat mm.

**Työyhteisössä toimiminen** (pakollinen tutkinnon osa) 5 osp

* toimii työorganisaationsa toimintaperiaatteiden mukaisesti
* toimii työyhteisön tai tiimin jäsenenä
* arvioi omaa työsuoritustaan
* verkostoituu ammatillisesti
* viestii työhönsä liittyvistä asioista työvälineohjelmia ja viestintäkanavia käyttäen.

**Asiakaspalvelu** (pakollinen tutkinnon osa) 5 osp

* valmistautuu palveluun
* hoitaa asiakaspalvelutehtäviä eri kanavissa toimien asiakaslähtöisesti
* käyttää asiakastietoja työssään huomioiden säädökset ja ohjeet
* hankkii tietoa toimintaympäristöstä ja kilpailutilanteesta ja liiketoiminnan kokonaisuudesta
* selvittää asiakaskokemuksien vaikutusta asiakastyytyväisyyteen ja liiketoimintaan
* hoitaa asiakaspalvelun jälkitoimet ja seuraa asiakastyytyväisyyttä

**Näytöt****Näytössä opiskelija osoittaa osaamisensa käytännössä tekemällä tavoitteiden mukaisia työtehtäviä tavanomaisina työpäivinään**. Arviointi kohdistuu työjakson lopulla saavutettuun osaamisen tasoon.

Näyttöjen tarkempi sisältö sovitaan opiskelijan henkilökohtaisessa **näyttösuunnitelmassa**, joka laaditaan opettajan käydessä ensimmäisellä työpaikkakäynnillä. Opettaja kertoo myös arvioinnin periaatteet.

Tarkemmat ohjeet näytön suorittamiseen erillisen ohjeen mukaan.

Näyttöaineistojen tekemiseen voi varata opiskelijalle **kaksi** **kokonaista työpäivää**, jolloin hän tekee arviointikeskustelussa esitettävät em. näyttöaineistot työpaikan tai oppilaitoksen tietokoneella.

**Näyttöjen arviointi**

 Näytöistä annetaan arvosanat asteikolla T1, T2, H3, H4, K5. Arviointikeskusteluun osallistuvat työpaikan edustaja, opiskelija ja opettaja. Arviointipäätöksen tekevät työpaikan edustaja ja opettaja yhdessä. Arviointikeskustelu pidetään työpaikalla työjakson lopulla.

Arviointi perustuu tutkinnonperusteiden mukaisiin arviointikriteereihin.

Toivomme, että opiskelijamme työpaikalla järjestettävä koulutus on antoisa kaikille osapuolille!

Yhteistyöterveisin

Pohjoisen Keski-Suomen ammattiopisto

Kauppa ja hallinto